《一日复一日效韩吏部》
明代·祁顺

一日复一日，一旬复一旬。身事总如旧，独惊华发新。

胸抱经济略，无由献枫宸。箧藏五綵衣，未获娱吾亲。

朝吟或至暮，夜起恒达晨。平生忠孝念，郁结何由伸。

茫茫宇宙间，万类纷前陈。一物或失所，天地乖其仁。

人心异于物，参赞妙经纶。有怀谅必达，肯俾终沈沦。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。